Ngohe Aromatawai: Iho ake, panoni atu

**Paerewa Paetae Ngā Mahi a te Rēhia 91851:** Te tātari i te panonitanga o ngā huānga toi rēhia

**Aronga:** Ngā Mahi a te Rēhia 3.2A v1

**Whiwhinga:** 4

**Te Horopaki**

Ko tāu nā mahi he whakarite whakaaturanga e whakamārama ana i ētahi huānga toi Māori me ngā panonitanga o aua huānga i ngā tau kua hipa.

Māu anō e rangahau ngā huānga toi kua tīpakongia me ōna panonitanga hei whakamārama atu ki ngā kaiwhakarongo kia kite ai, kia rongo ā-tinana ai, kia mārama ai rātou ki tāu e whakatau ana.

Ka aromatawaingia tāu whakamārama i ngā panonitanga ki ngā huānga toi o anamata, tae atu ki ngā āhua o roto, o waho hoki e whakarerekēhia ai ngā huānga, me tāu matapaki i ngā hua whānui e puta mai i ngā panonitanga, ngā urupare ka taea ki aua hua me te pupuri tonu i ngā tikanga toi taketake.

**Hei Mahi**

Mā tō rangahau, tautohua:

* te hītori me te taketake o ngā huānga toi taketake kua whirihia e koe i ngā rā o mua
* te taketake o ngā huānga toi taketake kua whiria e koe i ēnei rā
* ngā rerengakētanga, arā, ngā panonitanga, ko ērā āhua o roto, o waho hoki e whakarerekēhia ai ngā huānga
* ngā hua whānui e puta mai i ngā panonitanga ki ngā huānga toi i ngā tau kua hipa atu nei
* ngā urupare ka taea ki aua hua whānui e puta mai
* ngā rōpū me ngā tāngata nō te ao mahi a te rēhia kua pupuri i ngā tikanga toi taketake i tā rātou whakatinanatanga i ngā toi taketake Māori hei tauira, hei parahau hoki māu.

Whakaritea tō whakaaturanga:

* e whakaahua ana i ngā taketake, ngā hītori, ngā panonitanga e hāngai ana ki ngā huānga toi taketake kua whiria e koe
* e taunaki ana, e parahau ana i āu whakatau ki ngā mahi a ngā kaitoi, me ngā kamupene toi kua whāia tēnei ara toi taketake
* e whakaharatau ana i ngā āhuatanga o ngā huānga toi kua panonihia kia whakaatu ā-tinana atu i tō māramatanga ki tō kaupapa.

**Taunakitanga: Ngā Mahi a te Rēhia 91851 Iho ake, panoni atu**

|  |  |  |
| --- | --- | --- |
| **Taunakitanga mō te Paetae** | **Taunakitanga mō te Kaiaka** | **Taunakitanga mō te Kairangi** |
| Ka matapaki i te āhua o ngā huānga toi o mua, o āianei hoki, i roto i tētahi horopaki. Ka matapaki i ngā take i whakarerekēhia ai ētahi huānga. Ka whakatau whakaaro mō te āhua o ngā huānga toi o anamata, ka taunaki ai.  *Hei tauira:*  *Kua whiria ētahi huānga hei kaupapa kōrero, kua whakarite whakaaturanga e hāngai pū ana ki te kaupapa nei.*  *Kua whakamārama mai i ngā hītori me ngā panonitanga o ngā huānga kua whiria.*  *Kua hoatu whakaaro he aha i whakarerekēhia ai ēnei huānga i roto i ngā tau.* | Ka mātau te whakatau whakaaro mō te āhua o ngā huānga toi o anamata. Ka matapaki i ngā hua wā poto, hua wā roa o ngā panonitanga, ka āta taunaki ai.  *Hei tauira:*  *Kua whakaatu māramatanga mā te wetewete i ngā panonitanga o ngā huānga kua whiria.*  *Kua wetewete i ngā hua kua puta mai i ngā panonitanga o ngā huānga nei, arā, ngā hua mō ngā rangi tata nei me ngā hua mō ngā tau e heke mai.* | Ka tino mātau te whakatau whakaaro mō te āhua o ngā huānga toi o anamata, tae atu ki ngā āhua o roto, o waho hoki e whakarerekēhia ai ngā huānga. Ka matapaki i ngā hua whānui e puta mai i ngā panonitanga, me ngā urupare ka taea ki aua hua.  *Hei tauira:*  *Kua tātari i ngā āhua o ngā huānga toi o anamata me ngā āhua o roto, o waho kē, o ngā huānga e whakaatu ana i ngā panonitanga kua hua mai.*  *Kua āta matapaki i ngā hua whānui e puta mai i ngā panonitanga.*  *Kua whai whakaaro tōna whakaatu māramatanga ki ngā panonitanga ki ngā huānga mā te āta wetewete i ngā āhuatanga toi, te matapaki i ngā kōrero me ngā urupare kua puāwai mai i te tātaritanga o ngā panonitanga.* |